Ο Δικαστής (ταινία)

Ο Δικαστής (αγγλικά: The Judge) είναι αμερικανική δραματική, δικαστική ταινία παραγωγής 2014. Τη σκηνοθεσία ανέλαβε ο Ντέιβιντ Ντόμπκιν και το σενάριο έγραψαν οι Νικ Σενκ και Μπιλ Ντιμπίκ. Ο μεγαλοδικηγόρος Χανκ Πάλμερ επιστρέφει στο πατρικό σπίτι όπου ο πατέρας του, ο δικαστής της πόλης, είναι ύποπτος για φόνο. Ο Χανκ θα προσπαθήσει να ανακαλύψει την αλήθεια και ταυτόχρονα θα επανασυνδεθεί με την αποξενωμένη οικογένειά του. Πρωταγωνιστούν οι Ρόμπερτ Ντάουνι Τζούνιορ, Ρόμπερτ Ντιβάλ, Βέρα Φαρμίγκα, Βίνσεντ Ντ'Ονόφριο, Τζέρεμι Στρονγκ, Νταξ Σέπαρντ και Μπίλι Μπομπ Θόρντον.

Η ταινία κυκλοφόρησε στους κινηματογράφους των Ηνωμένων Πολιτειών στις 10 Οκτωβρίου 2014. Απέσπασε μικτά σχόλια από τους κριτικούς, με τους περισσότερους να κριτικάρουν τη στερεότυπη φύση του σεναρίου καθώς και την έλλειψη ανάπτυξης των χαρακτήρων. Επαίνεσαν όμως τις ερμηνείες του Ντάουνι Τζούνιορ και κυρίως του Ντιβάλ, ο οποίος έλαβε υποψηφιότητες για Όσκαρ Β' Ανδρικού Ρόλου, Screen Actors Guild Award Καλύτερης Ανδρικής Ερμηνείας σε Δευτεραγωνιστικό Ρόλο και Χρυσή Σφαίρα Β' Ανδρικού Ρόλου.

Πλοκή
Ο Χανκ Πάλμερ είναι ένας επιτυχημένος δικηγόρος υπεράσπισης στο Σικάγο, ο οποίος έχει αποξενωθεί από την οικογένειά του, που ζει σε μια μικρή πόλη στην Ιντιάνα, εδώ και αρκετά χρόνια. Ο αδερφός του, ο Γκλεν, του τηλεφωνεί και τον ενημερώνει ότι η μητέρα τους πέθανε. Καθώς ετοιμάζεται να αναχωρήσει από το σπίτι του στο Χάιλαντ Παρκ για να ταξιδέψει στη γενέτειρά του, την πόλη Κάρλινβιλ, βγαίνει στην επιφάνεια ότι χωρίζει από τη σύζυγό του και διακυβεύεταιη κηδεμονία της κόρης τους. Ο Χανκ επανασυνδέται με τα αδέρφια του, τον Γκλεν, έναν ιδιοκτήτη καταστήματος ελαστικών αυτοκινήτων και τον Ντέιλ, έναν διανοητικά καθυστερημένο άνθρωπο με μια έμμονη ιδέα να γυρίζει ταινίες. Ο Χανκ βλέπει τον πατέρα του, τον Δικαστή Τζόσεφ Πάλμερ, στο δικαστήριο να προεδρέυει μια υπόθεση.

Μετά την κηδεία της συζύγου του, ο Δικαστής πηγαίνει για ψώνια ενώ τα αδέρφια συζητάνε. Το επόμενο πρωί ο Χανκ παρατηρεί μια ζημιά στο αυτοκίνητο του πατέρα του, καθώς ετοιμάζεται να επιστρέψει σπίτι του. Ενώ βρίσκεται μέσα στο αεροπλάνο, ένα τηλεφώνημα του Γκλεν τον ενημερώνει ότι ο πατέρας τους ανακρίνεται από την αστυνομία για ένα θανάσιμο τροχαίο, στο οποίο οδηγός χτύπησε και εγκατέλειψε το θύμα. Στο αμάξι του Τζόσεφ βρέθηκε αίμα που ταίριαζε με του θύματος, Μαρκ Μπλάκγουελ, ένας άνδρας τον οποίο ο Δικαστής είχε ρίξει ποινή φυλάκισης 30 ημερών και όταν βγήκε από τη φυλακή έπνιξε ένα 16χρονο κορίτσι. Ο Δικαστής μετανιώνει την απόφαση αυτή καθώς θεώρησε σωστό να δώσει ελαφρύτερη ποινή στον Μπλάκγουελ επειδή του θύμιζε το γιο του Χανκ, ως έναν προβληματικό έφηβο. Ο Δικαστής οδηγείται στο δικαστήριο ως ο μοναδικός ύποπτος.

Άλυτα ζητήματα μεταξύ του Χανκ και του Δικαστή οδηγούν τον Τζόσεφ να προσλάβει έναν ντόπιο, χωρίς εμπειρία δικηγόρο. Αλλά μέτα από μια καταστροφική προκαταρκτική ακρόαση, ο Δικαστής αποφασίζει να προσλάβει το γιο του. Η ιστορία του Δικαστή δεν παρουσιάζει συνοχή και ισχυρίζεται ότι δεν θυμάται να χτύπησε τον Μπλάκγουελ, αλλά αυτό οφείλεται στη χημειοθεραπεία που υποβάλλεται, την οποία έκρυψε από όλη του την οικογένειά του, εκτός από τη σύζυγό του. Ο εισαγγελέας Ντουάιτ Ντίκαμ πιέζει για δολοφονία α' βαθμού και εθελοντική ανθρωποκτονία. Παράλληλα με τη δίκη, ο Χανκ επανασυνδέεται με την παλιά του κοπέλα, τη Σαμ, την οποία είχε παρατήσει πριν 20 χρόνια. Ανακαλύπτει ότι η Σαμ έχει μια κόρη, την Κάρλα, η οποία γεννήθηκε εννέα μήνες αφότου έφυγε.

Κατά τη διάρκεια της νομικής διαδικασίας, διάφορες συγκρούσεις από το παρελθόν της οικογένειας έρχονται στο προσκήνιο. Παρά τις προσπάθειες του Χανκ να παρουσιάζει τον πατέρα του ως μπερδεμένο και όχι υπεύθυνο για τις πράξεις λόγω της χημειοθεραπείας, ο Δικαστής βρίσκεται ένοχος για εθελοντική ανθρωποκτονία και φυλακίζεται για τέσσερα χρόνια. Ο Δικαστής αποφυλακίζεται με αναστολή λόγω συμπόνιας, μετά από εφτά μήνες. Μαζί με τον Χανκ πηγαίνουν για ψάρεμα. Αφού τον αναγνωρίζει ως τον καλύτερο δικηγόρο που ξέρει, ο Τζόσεφ ξαφνικά πεθαίνει μέσα στη βάρκα. Μετά την κηδεία, ο Χανκ παρατηρεί ότι η σημαία του δικαστηρίου είναι μεσίστια, αντίθετα με τις προσδοκίες του πατέρα του ότι η κληρονομιά του θα αμαυρωνόταν αν κρινόταν ένοχος. Ο Χανκ, η κόρη του και άλλα μέλη της κοινότητας, υποβάλλουν τα σέβη τους στον Δικαστή στο εστιατόριο της Σαμ. Ο Χανκ πηγαίνει στο δικαστήριο μόνος του, φοράει το κάπελο του πατέρα του στον πάγκο και στριφογυρνάει την καρέκλα του δικαστή, ενώ στέκεται σκεπτόμενος. Όταν η καρέκλα σταματάει, γυρνάει προς το μέρος του σαν πρόσκληση να αναλάβει τη θέση του πατέρα του.

Ηθοποιοί και χαρακτήρες 
 Ρόμπερτ Ντάουνι Τζούνιορ στο ρόλο του Χένρι "Χανκ" Πάλμερ
 Ρόμπερτ Ντιβάλ στο ρόλο του Δικαστή Τζόσεφ Πάλμερ Βέρα Φαρμίγκα στο ρόλο της Σαμάνθα "Σαμ" Πάουελ Βίνσεντ Ντ'Ονόφριο στο ρόλο του Γκλεν Πάλμερ Τζέρεμι Στρονγκ στο ρόλο του Ντέιλ Πάλμερ Νταξ Σέπαρντ στο ρόλο του Σ.Π. Κένεντι Μπίλι Μπομπ Θόρντον στο ρόλο του Ντουάιτ Ντίκαμ Σάρα Λάνκαστερ στο ρόλο της Λίσα Πάλμερ Ντέιβιντ Κράμχολτζ στο ρόλο του Μάικ Κατάν Έμα Τρέμπλεϊ στο ρόλο της Λόρεν Πάλμερ Κεν Χάουαρντ στο ρόλο του Δικαστή Γουόρεν Λέιτον Μίστερ στο ρόλο της Κάρλα Πάουελ Ντένις Ο' Χέαρ στο ρόλο του Γιατρού Μόρις Μαρκ Κίελι στο ρόλο του Μαρκ ΜπλάκγουελΠαραγωγή
Το σενάριο γράφτηκε αρχικά από τον Νικ Σενκ. Το Μάρτιο του 2011, το σενάριο θα το ξαναέγραφε ο Ντέιβιντ Σάιντλερ.. Τον Απρίλιο του 2013 όμως, ο Μπιλ Ντιμπίκ ανέλαβε να το ξαναγράψει. Η συμμετοχή των Ρόμπερτ Ντιβάλ, Βίνσεντ Ντ'Ονόφριο, Βέρα Φαρμίγκα και Ντα Σέπαρντ ανακοινώθηκε το Μάρτιο του 2013. Το στούντιο είχε εκφράσει ενδιαφέρον το ρόλο του Δικαστή να υποδυθεί ο Τζακ Νίκολσον, αλλά όταν ο ίδιος τον απέρριψε, ο ρόλος κατέληξε στον Ντιβάλ.

Box office
Με προϋπολογισμό 50.000.000 δολάρια, η ταινία Ο Δικαστής'' έκανε άνοιγμα τριημέρου στην 5η θέση με 13,1 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 47,1 εκατομμύρια δολάρια ενώ στον υπόλοιπο κόσμο συγκέντρωσε 37,3 εκατομμύρια δολάρια. Παγκοσμίως απέφερε 84,4 εκατομμύρια δολάρια.

Βραβεία & Υποψηφιότητες

Παραπομπές

Εξωτερικοί σύνδεσμοι 
 Ο Δικαστής στο IMDb

Αμερικανικές ταινίες
Ταινίες παραγωγής Warner Bros.
Ταινίες του 2014
Ταινίες σχετικά με δυσλειτουργικές οικογένειες
Αγγλόφωνες ταινίες
Αμερικανικές δικαστικές δραματικές ταινίες
Ταινίες γυρισμένες στη Μασαχουσέτη
Ταινίες τοποθετημένες στο Σικάγο